VS00024817
Datum: 2014-05-15T02:00:00.000+02:00
datum_sodbe_i_stopnje: 2017-12-08T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost
skupina: poškodbe kolena in goleni in njihove posledice - poškodbe skočnega sklepa in stopala in njihove posledice - poškodbe kože in njihove posledice
fischer: zelo hudi primeri
odskodnina: 83.000 EUR
opombe: II DoR Predlog za dopustitev revizije tožeče stranke je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 60 let

Po poklicu električar.

## Škodni dogodek

Nesreča pri delu - od zadaj ga je zadel in povozil viličar.

## Poškodba

Zdrobljen zlom desne goleni (zelo huda poškodba), zlom vseh petih stopalnic na levi nogi (huda poškodba), odrgnine po glavi (zelo lahka poškodba).

Začasni posttravmatski stresni sindrom z glavoboli, razdražljivostjo, jezo, tesnobnostjo, pozabljivostjo, slabo koncentracijo, ki je prešel v znake prilagoditvene motnje in nato spremembo osebnosti.

Zdravljenje je trajalo 1 leto in 3 mesece.

## Telesne bolečine

35.000 EUR Neprestane hude bolečine - 40 dni, občasne hude bolečine - 5 dni, srednje hude bolečine - 14 dni, lahke bolečine - 6 tednov kumulativno, občasne telesne bolečine občasno ob spremembi vremena in preutrujenosti mišičja goleni še vedno.

#### Hospitalizacija

51 dni - 3 operacije, 2 v splošni anesteziji, 1 v spinalni anesteziji.

#### Ambulantno zdravljenje

45 kontrolnih pregledov.

#### Rehabilitacija

6 mesecev fizioterapije.

#### Nevšečnosti med zdravljenjem

Po prvi operaciji so se pojavili mehurji na stopalu, v predelu operacijskih ran je imel drenažo 6 dni, RTG (28x), CT (4x), 10 dni jemnaja antibiotikov, 28 dni jemanja sredstev za zmanjševanje strjevanja krvi, jemanje drugih zdravil, protibolečnskih sredstev, transfuzija, presaditev kostnega tkiva, kateter, vzbrizganje radioaktivnega izotopa tehnicija, 3 dni povišana temperatura in prepoved vstajanja s postelje (osebno higieno in fiziološke potrebe je moral opravljati v postelji, s pomočjo negovalnega osebja); 3 mesece prevezovanja zunanjih opornih mest za zunanja aparata vsak 2. dan; uporaba invalidskega vozička 3 mesece in pol (zaradi nepopolnega mavčnega škornja), pol leta hoje z berglami; potreboval je tujo pomoč pri vsakdanjih opravilih in negi.

## Zmanjšanje življenjske aktivnosti

45.000 EUR Zmanjšana možnost hoje po stopnicah, strmem in neravnem terenu, lestvah. Za dolgo hojo - 30% zmanjšanje, prehodi lahko bnajveč 3 km, manj je zmožen za športno-rekreativne dejavnosti z elementi teka, skoka, brcanja. Bistveno je oviran pri počepanju, nošenju težkih predmetov, potiskanju predmetov z nogami. Osebnostno se je spremenil - bolj je negotov, nefleksibilen, pasiven, s slabšim spominom, socialno umaknjen, vznemirjen, bistveno manj zmožen vzdrževati medosebne stike, uporablja iste neučinkovite vedenjske vzorce.

Ne more več skrbeti za okolico hiše, vrt, vinograd, pri hoji šepa, ne more se pripogniti. Sam ne gre nikamor.

Ne more več opravljati poklica (električar), težko lahko pričakuje zaposlitev pri drugem delodajalcu. Dve leti po zaključku zdravljenja je bil še v bolniškem staležu. Stanje se bo le slabšalo zaradi artroze v desnem skočnem sklepu.

## Skaženost

3.000 EUR Številne brazgotine po desni goleni (6x1 cm, 3 manjše - 2x1 cm, 18x1 cm, 10x0,5 cm), na in ob levem stopalu (5 brazgotin 1x1,5 cm, 3 brazgotine 0,5x0,5 cm, zadebeljena ahilova tetiva,  brazgotina 9x0,6 cm, brazgotina 6x0,7 cm, prečne šivne brazgotine, številne manjše brazgotinice) in vidne spremembe po obeh kolenih (barvni spremembi 1-2 cm2 površine). Te so vidne v poletnem času ob nošenju kratkih hlač, oprte obutve. Ob hoji vidno šepa s skrajšavo koraka desne noge.

---

ZOR člen 200